SKRIFTLIG FORESPOERGSEL E-3029/98

af Miguel Arias Cañete (PPE) til Kommissionen

(8. oktober 1998)

Om: Hindringer for den frie bevaegelighed for genstande fremstillet med aedelmetaller

Da der ikke findes et saerligt EF-direktiv om harmonisering af fremstilling og markedsfoering af genstande fremstillet med aedelmetaller, er der nogle af EU's medlemsstater, der forhindrer eller forbyder markedsfoering af produkter fra andre medlemsstater paa grundlag af deres egen interne lovgivning, ogsaa naar de kontroller, der gennemfoeres, er de samme eller svarer til dem, der er gennemfoert i oprindelseslandet.

Hovedproblemet ligger i forskellen mellem medlemsstaterne med hensyn til maaden at maerke produktet. For eksempel findes der i Spanien 52 laboratorier, der af statsadministrationen har faaet godkendt kompetence til at analysere og maerke varen. Alligevel ser eksportoerer sig noedsaget til at faa varen maerket i modtagerlandet (hovedsageligt Portugal, Det Forenede Kongerige, Frankrig, Nederlandene og Irland), for hvis det sker i Spanien, skal de ikke blot betale de spanske laboratoriers pris, men ogsaa modtagerlandets, hvor man ikke godtager det spanske garantimaerke, hvilket udover at vaere en ekstraudgift ogsaa medfoerer lammelse og forsinkelse af handelssamkvemmet.

Overvejer Kommissionen paa denne baggrund at traeffe foranstaltninger til at finde en loesning paa dette lovgivningsmaessige tomrum, der er en klar hindring for varernes frie bevaegelighed, og som gaar imod princippet om gensidig anerkendelse?

Svar afgivet paa Kommissionens vegne af Mario Monti

(18. november 1998)

Generelt boer det bemaerkes, at Kommissionen allerede i forbindelse med en tvaergaaende undersoegelse har haft lejlighed til at undersoege lovgivningen vedroerende genstande af aedelmetaller i samtlige medlemsstater. Denne undersoegelse har givet anledning til, at samtlige medlemslande har tilpasset deres eksisterende lovgivning (for tre medlemsstaters vedkommende er lovaendringerne til stadighed under forberedelse) med henblik paa at respektere princippet om varernes frie bevaegelighed i henhold til EF-traktatens artikel 30 til 36 og i henhold til Domstolens retspraksis desangaaende (for sager vedroerende genstande af aedelmetal henledes opmaerksomheden saerligt paa dommene "Robinson" af 22. juni 1982 i sag 220/81 og "Houtwipper" af 15. september 1994 i sag C-293/93). Iagttagelse af dette princip udmoenter sig principielt i en godkendelse af loedighedsstemplingen af varer, der er lovligt fremstillet eller markedsfoert i andre medlemslande, saavel som af garanti- og ansvarligheds-stemplinger, der giver informationer svarende til de informationskrav, lovgivningen paabyder i den medlemsstat, hvor produktet markedsfoeres.

I praksis maa man dog konstatere, at der til stadighed findes hindringer for den frie bevaegelighed. Disse hindringer skyldes foerst og fremmest en restriktiv anvendelse af princippet om gensidig anerkendelse og i saerdeleshed af aekvivalensprincippet. Det er korrekt, at visse medlems-stater, der har et officielt obligatorisk system til stempling, hvor stemplingen bliver udfoert af et eller flere uafhaengige, bemyndigede organer, til trods for indfoejelse af bestemmelser om gensidig anerkendelse i henhold til Kommissionens anmodning, naegter at anerkende aekvivalensen mellem stemplinger udfoert af et officielt organ og stemplinger udfoert af et organ, der er tilknyttet producenten, men som overvaages noeje af de nationale myndigheder med henblik paa kvalitetssikring.

Paa denne baggrund har Kommissionen genoptaget dialogen med samtlige disse medlemsstater.